EkBass/fiwiki-20250220-pages-articles huggingface dataset:
Valtakunnallinen aforismikilpailu

Valtakunnallinen aforismikilpailu on järjestetty vuosina 2005 ja 2008. Vuoden 2005 kilpailussa haettiin laajaa aforismisikermää tai itsenäistä aforismikokoelmaa. Vuonna 2008 kilpailtiin sekä aforismikäsikirjoituksilla että suomennoksilla. Kilpailun pääjärjestäjä on Valtakunnalliset aforismipäivät, jonka järjestävät Varsinais-Suomen kansanopisto ja Paimion kaupunki. == Valtakunnallisessa aforismikilpailussa palkitut == ;2005 * voittaja (500 euroa): Olli-Jukka Jokisaari * Kunniamaininnalla palkitut: Sami Feiring ja Johannes Ojansuu ;2008 * Käsikirjoituskilpailu ** 1. palkinto (1 000 euroa): Kari Hongisto ** 2. palkinto (500 euroa): Hannu Hirvonen ** Kunniamaininnalla palkitut: Asko Ahonen ja Olavi Ilén * Suomennoskilpailu ** 1. palkinto (1 000 euroa): Kari Klemelä (suomentanut sloveenin kielestä Žarko Petanin aforismeja) ** 2. palkinto (500 euroa): Turun yliopiston espanjan kielen aineopintojen käännöskurssin opiskelijat (Annatuulia Aho, Kalle Astala, Heini Ekman, Janina Hamberg, Katri Hanski, Sanna Huhtala, Taina Ikola, Sanna Isomäki, Riitta-Liisa Lajunen, Henna Linna, Laura Malkki, Marja Miettunen, Katja Pirnes, Tiina Pursiainen, Laura Raumanen ja Johanna Silvennoinen; ryhmän vetäjänä toimi espanjan kielen lehtori Sanna Pelttari) (suomentaneet espanjan kielestä Ramón Gómez de la Sernan aforismeja) == Lähteet == Luokka:Suomalaiset kirjallisuuspalkinnot Luokka:Kirjoituskilpailut
La Châtre

La Châtre on kunta Ranskassa Indren departementissa Centre-Val de Loiren alueella. Se sijaitsee noin 40 kilometriä Châteauroux’n kaupungista kaakkoon. La Châtre on Indren aliprefektuuri. La Châtre on suosittu matkailukohde. Se kuuluu Plus Beaux Détours de France -verkostoon, joka on pienten matkailukaupunkien yhdistys.Paris-Nice 2020 ==Lähteet== ==Aiheesta muualla== Luokka:Indren kunnat
Déols

thumb|250px|Lennonjohtotorni Déols on kunta Indren departementissa Centren hallintoalueella Ranskassa. Kunnassa oli 8 089 asukasta vuoden 1999 väestönlaskennassa. Déolsin pinta-ala on 32 neliökilometriä. Déols on osa Châteaurouxin kaupunkiseutua. Châteaurouxin lentokenttä (Aéroport Marcel Dassault Chateauroux-Deols ) sijaitsee Déolsin kunnan alueella. == Lähteet == Luokka:Indren kunnat
Issoudun

Issoudun on kunta Indren departementissa Centren hallintoalueella Ranskassa. Kunnassa oli 13 685 asukasta vuoden 1999 väestönlaskennassa. Issoudunin pinta- ala on 37 neliökilometriä. == Lähteet == Luokka:Indren kunnat
FC Barcelona B

Fútbol Club Barcelona B on espanjalaisen urheiluseuran FC Barcelonan jalkapallon reservijoukkue. Joukkue pelaa Espanjan kolmanneksi korkeimmalla sarjatasolla Primera División RFEF:ssä. Sen kotistadion on 6 000 -paikkainen Estadi Johan Cruyff, joka valmistui vuonna 2019. Joukkueesta käytetään myös nimitystä FC Barcelona Atlètic. == Historia == Barcelona Atlètic perustettiin FC Barcelonan sisarseuraksi vuonna 1970, ja sen edeltäjiä olivat CD Espanya Industrial ja CD Condal. 1990-luvulla seura sulautettiin emoseuraan ja nimi vaihtui FC Barcelona B:ksi. Joukkue nousi vuonna 1974 Segunda Divisióniin, ja pelasi siellä kauteen 1976–1977. Kaudeksi 1977–1978 joukkue putosi Segunda División B:hen, joka otettiin silloin takaisin käyttöön. Siitä edespäin vuoteen 2007 asti joukkue pelasi Sedunga Divisiónin ja Segunda B:n välillä. Kaudella 2007–2008 joukkue käväisi Tercera Divisiónissa, mutta nousi heti kauden päätyttyä takaisin Segunda B:hen. Kaudeksi 2010–2011 joukkue nousi yli vuosikymmenen tauon jälkeen Segundaan. Barcelona B on pelannut historiansa aikana kaikkiaan 23 kautta Segunda Divisiónissa, 21 kautta Segunda División B:ssä ja 4 kautta Tercera Divisiónissa. == Pelaajat == === Nykyinen joukkue === :Päivitetty 31. tammikuuta 2025.FC Barcelona B == Saavutukset == * Segunda División B: 1981–82, 1990–91, 1997–98, 2001–02, 2016–17 * Tercera División: 1973–74, 2007–08 == Entisiä pelaajia == * Lionel Messi * Thiago Motta * Andrés Iniesta * Albert Luque * Bojan Krkić * Carles Puyol * Cesc Fàbregas * Dani Güiza * Fernando Navarro * Gerard Piqué * Iván de la Peña * José Reina * Josep Guardiola * Luis García * Mikel Arteta * Quique Álvarez * Sergio García * Víctor Valdés * Xavi * Giovani dos Santos * Nolito * Sergio Busquets * Thiago Alcântara * Sergi Roberto * Luis Alberto * Rafinha * Álex Grimaldo * Gerard Deulofeu * Marc Bartra * Martín Montoya * Adama Traoré ==Valmentajat== * Josep Seguer (1970–1972) * Luis Aloy (1972–1976) * Laureano Ruiz (1976–1978) * Antoni Torres (1978–1979, 1980–1983) * Joan Segarra (1979–1980) * Jaume Olivé (1980) * José Luis Romero (1983–1984) * Joan Martínez Vilaseca (1984–1987) * Lluís Pujol (1987–1989) * Quique Costas (1989–1996, 2001–2003, 2005–2007) * Juande Ramos (1996–1997) * Josep Maria Gonzalvo (1997–2001) * Pere Gratacós (2003–2005) * Pep Guardiola (2007–2008) * Luis Enrique (2008–2011) * Eusebio Sacristán (2011–2015) * Jordi Vinyals (2015) * Gerard López (2015–2018) * Xavi García Pimienta (2018–) == Lähteet == == Aiheesta muualla == *Barcelona B:n esittely FC Barcelonan sivustolla *
Le Poinçonnet

Le Poinçonnet on kunta Indren departementissa Centren hallintoalueella Ranskassa. Kunnassa oli 5 021 asukasta vuoden 1999 väestönlaskennassa. Le Poinçonnetin pinta-ala on 45 neliökilometriä. Le Poinçonnet on osa Châteaurouxin kaupunkiseutua. == Lähteet == == Aiheesta muualla == Luokka:Indren kunnat
Cacaxtla

Cacaxtla oli muinainen intiaanien kaupunki Mesoamerikassa nykyisessä Meksikossa nykyisen Tlaxcalan osavaltion etelärajalla. Se sijaitsee lounaaseen Méxicosta.FAMSI: Cacaxtla Arkeologisen tutkimuksen mukaan Cacaxtla oli vaikutusvaltaisin kaupunki Tlaxcalanin alueella vuosina 650–1100 olleen Texcalacin kulttuurin ensimmäisen puoliskon aikana eli noin vuosina 650–850. Silloin Teotihuacánin valta-asema oli alkanut heikentyä, jolloin pienemmät seuraajat, kuten Cacaxtla, saivat mahdollisuuden käydä vaihtokauppaa Meksikon laakson, rannikon ja Usumacintan laakson maya-alueiden välillä. Kaupunki rakennettiin hallitsijasuvun kaukaiseksi linnakkeeksi. Arkeologisia kaivauksia on suoritettu ainoastaan palatsissa. ==Lähteet== ==Aiheesta muualla== * Mesoweb: Cacaxtla Luokka:Esikolumbiaaniset kulttuurit Luokka:Arkeologiset kohteet Meksikossa
Frédéric Beigbeder

thumb|220px|Frédéric Beigbeder Frédéric Beigbeder (s. 21. syyskuuta 1965) on ranskalainen kirjailija ja kriitikko. Hän on kirjoittanut mainosmiehen uransa jälkeen useita romaaneja, joista on suomennettu teokset 24,99 € (2004) ja Apua anteeksi (2008). == Aiheesta muualla == * "S.N.O.B. Site Non Officiel de Frédéric Beigbeder" * Review of Windows on the World (englanniksi) *Video interview of Frédéric Beidbeger , New Yorkista ja syyskuun 11. tapahtumista (englanniksi) ==Suomennetut teokset== * 24,99 € (2004) Like, 2004, suom. Ville Keynäs, ilmestynyt pokkarina nimellä 8,99 €; Alkuteos: 99 F. * Apua anteeksi, Like, 2008. suom. Taina Aarne, Alkuteos Au secours pardon Luokka:Ranskalaiset kirjailijat Luokka:Ranskalaiset kriitikot Luokka:Vuonna 1965 syntyneet Luokka:Elävät henkilöt
William Kemmler

William Kemmler (9. toukokuuta 1860 – 6. elokuuta 1890) oli ensimmäinen sähkötuolilla teloitettu henkilö. Hänet teloitettiin Auburnin kaupungissa New Yorkin osavaltiossa. Kemmler murhasi aviovaimonsa kirveellä 29. maaliskuuta 1889. Hänet tuomittiin murhasta 10. toukokuuta ja kuolemantuomio annettiin kolme päivää myöhemmin. Kemmlerin lakimiehet vetosivat siihen, että sähkötuoli olisi liian julma ja epätavallinen rangaistus, mutta Yhdysvaltain korkein oikeus hylkäsi valituksen. Teloitusaamuna 6. elokuuta 1890 Kemmlerin nähtyä tuolin hän sanoi: "Miehet, toivotan teille onnea. Olen varma, että saan hyvän paikan, ja olen valmis". Todistajien mukaan Kemmler ei huutanut, itkenyt tai vastustellut millään tavoin. Ensimmäinen sähköistys kesti 17 sekuntia, jolloin häneen johdettiin 1000 volttia, jonka uskottiin olevan riittävä määrä luomaan sydämenpysähdys. Tämän jälkeen Kemmlerin huomattiin vielä olevan elossa, ja häntä sähköistettiin uudestaan 2000 voltilla, joka tuhosi hänen verisuonensa. Koko teloitus kesti yhteensä noin kahdeksan minuuttia, jonka jälkeen todistajat kommentoivat tapahtumaa "kauheaksi näyksi" ja "paljon pahemmaksi kuin hirttäminen". ==Lähteet== Luokka:Murhasta teloitetut Luokka:Yhdysvaltalaiset murhaajat Luokka:New Yorkin teloittamat henkilöt Luokka:Vuonna 1860 syntyneet Luokka:Vuonna 1890 kuolleet
Charles Edison

Charles Edison (3. elokuuta 1890 Llewellyn Park, New Jersey – 31. heinäkuuta 1969) oli yhdysvaltalainen poliitikko ja liikemies. Hän oli keksijä Thomas Edisonin poika.Charles Edison, 78, Ex-Governor Of Jersey and U.S. Aide, Is Dead New York Times. Viitattu 31.7.2022. Edison toimi New Jerseyn 42. kuvernöörinä (1941–1944) sekä maansa laivastoministerinä (1940). Charles Edison oli kuollessaan naimisissa, mutta hänellä ei ollut lapsia. == Lähteet == == Aiheesta muualla == Luokka:New Jerseyn kuvernöörit Luokka:Yhdysvaltalaiset liikemiehet Luokka:Vuonna 1890 syntyneet Luokka:Vuonna 1969 kuolleet Luokka:Franklin D. Rooseveltin hallituksen jäsenet Luokka:Yhdysvaltalaiset demokraattipoliitikot Luokka:Yhdysvaltalaiset republikaanipoliitikot
Kivi-Sorsua

Kivi-Sorsua on Kiiminkijoen vesistöalueeseen kuuluva järvi Utajärven kunnan pohjoisosassa Juorkunassa Pohjois-Pohjanmaalla. Kivi-Sorsuan järvi sijaitsee Juorkunan ja Ylikiimingin välisen Hillatien varrella, noin viiden kilometrin päässä Hillatien ja Olvasjärventien risteyksestä länteen laajan Siiransuon pohjoislaidalla. ==Järvimaisema== Kivi-Sorsuan eteläpuolisen Siiransuon, itäisen pienemmän Aronsuon ja Hillatien pohjoispuolella olevan Ison Särkisuon väliin jää kaistale kovempaa kangasta järven pohjoisrannalla. Myös järven kaakkois- ja etelälaidalla on muutamia kangasnyppylöitä. Ympäröivien soiden lisäksi järvi saa vetensä Levä-Sorsuasta, pienemmästä itäisestä lammesta. Särkilammesta koillisesta siihen laskee myös Särkioja. Kivi-Sorsua on alkulähde Yliojalle, joka laskee Saari-Sorsuan kautta Sorsuanojana pohjoiseen Nuorittajokeen Pudasjärvellä. Järvi on matala, humuspitoinen ja rannoilta rehevöitynyt. ==Järven käyttö== Järven pohjoisrannalla on mökki ja sitä vastapäätä niemeke, jossa on toinen pieni eräkämppä. Hieman kauempana Kylkilammen ja Yliojan välisellä kannaksella on kolmas metsästysmaja. Koska vielä yhden, alinta hirsikertaa lukuun ottamatta jo kokonaan lahonneen, kalasaunan jäännökset ovat kangastöyräällä Yliojan suussa, voi ajatella järven ympäristöineen olleen jo pitkään kala- ja metsämiesten käymäpaikkana. Nytkin se tarjoaa urheilukalastajille saalista, ennen muuta haukia ja ahvenia. ==Lähteet== Luokka:Kiiminkijoen vesistö Luokka:Utajärven järvet
Chuck Woolery

Charles Herbert "Chuck" Woolery (16. maaliskuuta 1941 Ashland, Kentucky – 23. marraskuuta 2024 Texas) oli yhdysvaltalainen televisiojuontaja, joka tuli tunnetuksi muiden muassa ohjelmista Wheel of Fortune ja Love Connection. Vuonna 2002 hän alkoi juontaa Lingoa. Woolery oli vuonna 1978 Daytime Emmy -ehdokkaana. Hän oli uskoontullut kristitty. Näyttelijä Jo Ann Pflug oli hänen vaimonsa vuosina 1971–1981. == Lähteet == ==Aiheesta muualla== *Viralliset fanisivut * Luokka:Yhdysvaltalaiset juontajat Luokka:Vuonna 1941 syntyneet Luokka:Vuonna 2024 kuolleet
Amfisound

Amfisound on Haukiputaalla toimiva suomalainen pääasiassa sähkökitaroita ja bassokitaroita valmistava yritys, joka on toiminut vuodesta 2002. Kielisoittimet valmistetaan yrityksen verstaalla käsityönä. ==Artistit== *Lauri Tuohimaa *Teemu Hautamäki *Sami Saari *Simo Saastamoinen *Jan "Örkki" Yrlund *Sami Pitkämö *Marcus Silver *Jonne Järvelä *Rami Keränen *Jarkkis Toivanen *Riku Karvonen *Altti Veteläinen *Olli-Pekka Törrö *Jukka Kyrö *Pete Ahonen *Pekka Rautio *Risto Järvenpää *Sami Pilvilä *Kristian Ranta *Jarkko Ahola *Sami Lopakka ==Aiheesta muualla== *Amfisound.fi Luokka:Kitaravalmistajat Luokka:Suomalaiset teollisuusyritykset
Musai’id

Musai’id () oli yksi Qatarin entisistä 10 kunnasta maan itäosassa Persianlahden rannalla. Se lakkautettiin hallintoyksikkönä vuoden 2004 kuntaliitoksessa. Kunnan pinta-ala oli 176 km² ja asukasluku 9 870 (2004). Pääkaupunki on Umm Sa'id. Luokka:Qatarin kunnat
Jessica Barden

Jessica Barden (s. 21. heinäkuuta 1992) on brittiläinen näyttelijä. Hän on tunnettu muun muassa roolistaan Mortonien perheen tyttärenä Kayleighinä televisiosarjassa Coronation Street vuosina 2007-2008. Hän on myös näytellyt elokuvissa Tamara Drewe (2010), Hanna (2011), Kaukana maailman menosta (2015) ja The Lobster (2015). Vuonna 2017 hän näytteli Netflixin alkuperäissarjassa The End of the F***ing World. Barden on kotoisin Wetherbystä, West Yorkshirestä. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Jérôme Pineau

Jérôme Pineau (s. 2. tammikuuta 1980 Mont-Saint-Aignan, Ranska) on ranskalainen maantiepyöräilijä, joka kilpaili ammattilaisena 2002–2015. == Saavutuksia == ;2002 :Tour de Normandie, kokonaiskilpailun voitto :Ranskan ympäriajo, 10. etapilla toinen ;2003 :Polynormand, voitto :Tour de l'Ain, 1. etapin voitto ;2004 :Tour de l'Ain, kokonaiskilpailun ja 1. etapin voitto :Pariisi–Bourges, voitto :Clásica de Almería, voitto :Züri-Metzgete, kolmas ;2008 :Ranskan ympäriajo, 1. etapilla kolmas :Olympialaiset, maantieajossa 14. :MM-kilpailut, maantieajossa 19. ;2010 :Italian ympäriajo, 5. etapin voitto, 12. etapilla kolmas ;2011 :Grand Prix Jef Scherens, voitto == Lähteet == *Jérôme Pineau trap-friis.dk-tietokannassa *Jérôme Pineau Cycling Archives -tietokannassa ===Viitteet=== Luokka:Ranskalaiset maantiepyöräilijät Luokka:Vuonna 1980 syntyneet Luokka:Elävät henkilöt
Mitzi Gaynor

Francesca Marlene de Czanyi von Gerber eli Mitzi Gaynor (4. syyskuuta 1931 Chicago, Illinois, Yhdysvallat – 17. lokakuuta 2024) oli yhdysvaltalainen näyttelijä, laulaja ja tanssija. Hän esiintyi useissa elokuvissa pääasiassa 1950-luvun aikana. Gaynor esiintyi lisäksi television varieteeohjelmissa sekä teki pitkän uran viihde-esiintyjänä. Las Vegasissa hän oli 1960-luvulla kaupungin parhaiten palkittuja naisesiintyjiä. == Ura == === Nuoruus ja elokuviin === Mitzi Gaynor syntyi musikaaliseen perheeseen, ja hänkin aloitti jo nuorena laulamaan ja tanssimaan. Gaynor vakuutti 13-vuotiaana impressaari Edwin Lesterille olevansa 16-vuotias. Hän sai näin paikan musikaalista Song Without Words. Tämän jälkeen hän jatkoi joitakin vuosia näytelmissä ja esiintyi kiertävissä tuotannoissa. Foxin tuottaja huomasi Gaynorin näytelmässä The Great Waltz, ja tämä teki elokuvastudion kanssa sopimuksen. Gaynorin ensimmäinen elokuva oli Sinitaivas (1950). Fox yritti tehdä Gaynorista seuraavaa Betty Grablea. Gaynor tekikin useita elokuvia lyhyen ajan sisään, Meidän tyttöjen kesken ja Kultainen tyttö valmistuivat 1951, Laittomasti naimisissa ja Broadwayn verikoirat 1952, Down Among the Sheltering Palms 1953, Seikkailijoita Texasissa 1954 sekä Älä kompastu, rakas 1956. Gaynor tuli 1950-luvulla tunnetuksi uuden aallon musikaalielokuvien näytteljänä. Hän näytteli muun muassa musikaaleissa Rytmiä veressä (1954), Ranskalainen rakastettuni (1955) ja Tytöt (1957). Hänen tunnetuin roolinsa oli kuitenkin musikaalissa South Pacific (1954). Elokuva oli vuoden kolmanneksi tuottoisin elokuva, ja Gaynor oli siitä ehdolla Golden Globeen parhaasta naispääosasta musikaali- tai komediaelokuvassa. === Televisio ja viihdyttäjä === Gaynor siirtyi 1950-luvun lopulla televisioon, ja hän esiintyi monissa varieteeohjelmissa. Hän oli vuosina 1973–1978 CBS:n vuosittaisen varieteeohjelman ykkösnimi. Gaynor esiintyi elokuvien ja television lisäksi yökerhoissa ja Las Vegasissa, missä hän teki läpimurtonsa 1961 Flamingo- hotellissa. Hänen sanottiin parhaimmillaan olleen Las Vegasin parhaiten palkattu naispuolinen viihdyttäjä. Vuonna 1968 hän tienasi huhujen mukaan 45 000 dollaria viikossa. Gaynorin ura kiertävänä esiintyjänä jatkui pitkälle 2000-luvulle. Hän teki vielä vuosina 2008–2011 kiertueen Mitzi … Razzle Dazzle! My Life Behind the Sequins. Gaynorilla on tähti Hollywood Walk of Famella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset tanssijat Luokka:Hollywood Walk of Fame Luokka:Vuonna 1931 syntyneet Luokka:Vuonna 2024 kuolleet
PH-indikaattori

pH-indikaattori on kemiallinen yhdiste, joka ilmaisee värillään tutkittavan liuoksen pH:n. Useat indikaattorit ovat orgaanisia heikkoja happoja tai emäksiä, joiden rakenne muuttuu niiden vastaanottaessa tai luovuttaessa protonin. Muuttunut rakenne absorboi valon eri aallonpituuksia ja tämä havaitaan liuoksen värin muuttumisena . pH-paperit koostuvat useista eri indikaattoreista. == Luonnon pH-indikaattorit == thumb|Punakaalimehun väri riippuu happamuudesta. Lukuisat punaiset ja siniset antosyaanit ovat kasveissa esiintyviä indikaattoreita . Antosyaaneja on muun muassa punakaalissa, mustikassa sekä kurjenpolvissa. == Käyttö == thumb|Lakmuspaperiliuskoja pH- indikaattoreita käytetään muun muassa titrauksessa ekvivalenttikohdan määrittämiseen. Indikaattori valitaan reaktion mukaan. Koska indikaattorin väri ilmaisee vain onko liuos hapan, neutraali tai emäksinen, käytetään tarkan pH-arvon määrittämiseen pH-mittaria. Alla olevassa taulukossa on yleisesti käytettyjä indikaattoreita. Indikaattoreiden värinmuutosalue saattaa hieman vaihdella lämpötilasta ja indikaattorin konsentraatiosta riippuen. Indikaattori Väri matalassa pH:ssa Värinmuutosalue Väri korkeassa pH :ssa Metyylivioletti keltainen 1,3–3,7 sinivioletti Leukomalakiittivihreä (ensimmäinen värinmuutos) keltainen 0,0–2,0 vihreä Leukomalakiittivihreä (toinen värinmuutos) vihreä 11,6–14 väritön Tymolisininen (ensimmäinen värinmuutos) punainen 1,2–2,8 keltainen Tymolisininen (toinen värinmuutos) keltainen 8,0–9,6 sininen Metyylikeltainen punainen 2,9–4,0 keltainen Bromifenolisininen keltainen 3,0–4,6 violetti Kongopunainen sinivioletti 3,0–5,0 punainen Metyylioranssi punainen 3,1–4,4 oranssi Bromikresolivihreä keltainen 3,8–5,4 sinivihreä Metyylipunainen punainen 4,4–6,2 keltainen Metyylipunainen/ Bromikresolivihreä (viherpunaindikaattori) punainen 4,5–5,2 vihreä Lakmus punainen 4,5–8,3 sininen Bromikresolivioletti keltainen 5,2–6,8 violetti Bromitymolisininen keltainen 6,0–7,6 sininen Fenolipunainen keltainen 6,8–8,4 violetti Neutraalipunainen punainen 6,8–8,0 keltainen Naftoliftaleiini värittömästä punertavaan 7,3–8,7 vihertävästä siniseen Kresolipunainen keltainen 7,2–8,8 punavioletti Fenoliftaleiini väritön 8,3–10,0 fuksia Tymoliftaleiini väritön 9,3–10,5 sininen Alitsariinikeltainen R keltainen 10,2–12,0 punainen Indigokarmiini sininen 11,4-13,0 keltainen == Katso myös == * pH-mittari * Happo-emästitraus == Lähteet == == Aiheesta muualla == *Indikaattorilista Luokka:Indikaattorit
Åke Mangström

Åke Berndt Mangström (6. toukokuuta 1896 Pornainen – 31. heinäkuuta 1937) oli suomalainen jääkärieverstiluutnantti. Hänen vanhempansa olivat tilanomistaja August Berndt Mangström ja Hilda Maria Kalkkinen. Hänet vihittiin avioliittoon vuonna 1919 Isabelle Alexandrine Aurora Trummerin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi kolme luokkaa Porvoon ruotsalaista lyseota ja suoritti yksityisesti seitsemännen luokan Vaasan ruotsalaisessa yhteiskoulussa vuonna 1922. Hän suoritti Sotilashallinnollisen kurssin vuosina 1926–1928. ==Jääkärikausi== Tämä isänsä liikeyrityksessä toiminut nuorimies liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 19. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Rintamakomennuksensa jälkeen hänet siirrettiin 22. marraskuuta 1917 pataljoonan 1. konekiväärikomppaniaan. Hän osallistui vuonna 1917 Polangenissa järjestetyille erikoiskursseille (pommarikurssi). ==Suomen sisällissota== :Katso myös: Suomen sisällissota Hän astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. jääkärirykmentin 2. jääkäripataljoonan 3. komppaniaan, jossa hän toimi myös komppanianpäällikkönä 21. – 27. huhtikuuta 1918 välisen ajan. Hän otti osaa sisällissodan taisteluihin Lempäälässä, Vuohiniemellä, Kämärän asemalla ja Viipurissa. Hän haavoittui Kämärän asemalla 24. huhtikuuta 1918 ja Viipurin edustalla 28. huhtikuuta 1918. ==Sisällissodan jälkeinen aika== Sisällissodan jälkeen hän palveli komppanianpäällikkönä, pataljoonan adjutanttina, aliupseerikoulun johtajana ja talouspäällikkönä Kaartin jääkaripataljoonassa, mistä hänet siirrettiin 16. toukokuuta 1924 Savon jääkärirykmentin talouspäälliköksi ja edelleen 17. syyskuuta 1924 alkaen Jääkäriprikaatin intendentiksi sekä 6. joulukuuta 1928 alkaen 3. Divisioonan intendentiksi. Hänet haudattiin Vaasaan. ==Luottamustoimet== Hän toimi Kaartin jääkäripataljoonan kunnianeuvoston jäsenenä ja puheenjohtajana sekä Jääkäriprikaatin kunniatuomioistuimen jäsenenä vuosina 1919–1925. Suomen upseeriliiton Vaasan alaosaston puheenjohtajana hän toimi vuosina 1924–1928 ja Mikkelin alaosaston puheenjohtajana vuosina 1929–1937 sekä Upseerien ampumayhdistyksen Mikkelin alaosaston puheenjohtajana vuosina 1929–1937. Mikkelin upseerikerhon puheenjohtajana hän toimi vuosina 1929–1932 ja 1934–1937. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärieverstit Luokka:Vuonna 1896 syntyneet Luokka:Vuonna 1937 kuolleet
Dukkha

Dukkha (; , ) on eräs keskeinen buddhalaisuuden käsite, jota Buddha käytti ensimmäisen jalon totuuden yhteydessä. Sana suomennetaan usein kärsimykseksi. Dukkhan merkitys on kuitenkin paljon laajempi – sillä tarkoitetaan kaikkia kielteisiä tunnetiloja aina lievästä tyhjyyden tunteesta fyysiseen ja henkiseen kipuun. Termille ei ole yhtä ainoaa sopivaa suomennosta. Se voidaan kääntää esimerkiksi epätyydyttäväksi, epätäydelliseksi, turhauttavaksi tai pysymättömäksi. Buddhalaiset eivät usko, että elämä olisi silkkaa kärsimystä, vaan onnellisuus (sukkha) on yhtä hyväksytty osa elämää. Kaikki hyväkin on kuitenkin pysymättömänä dukkhaa. Sanan etymologiseksi alkuperäksi selitetään usein kärrynpyörä, joka on huonosti kiinni. Sen takia se tärisee ja hyppelehtii ja tekee matkanteosta epämiellyttävää. Buddha käytti sanaa dukkha ensimmäisessä jalossa totuudessa: elämä on dukkha. Elämä on epätyydyttävää. Asiat voisivat aina olla jossakin suhteessa paremmin. Ensimmäinen jalo totuus pyrkii opettamaan, että kärsimys on väistämätön osa elämää ja kaikki joutuvat kokemaan sitä. Neljä jaloa totuutta käsittelevät dukkhan alkuperää ja sen sammumista. Buddhan mukaan dukkhaa on syntymä, sairaus, vanhuus ja kuolema, kipu, ero siitä mistä pitää, kosketus siihen mistä ei pidä ja se ettei saa mitä haluaa. Lyhyesti kaikki viisi takertumisen kohdetta (skandhat) ovat dukkha. Buddhalaisuuden mukaan dukkha kytkeytyy jollakin tavoin kaikkiin asioihin ja tekoihin. Buddha jaotteli dukkhan kolmeen päätyyppiin. Niitä ovat: * dukkha-dukkha: Ilmeisin kärsimyksen muoto, eli fyysinen ja henkinen kipu ja kärsimys. Niihin lukeutuu vanhuus, sairaus ja kuolema. * viparinama-dukkha: muutoksen, pysymättömien onnellisten hetkien ja pettävien odotusten aiheuttama epätyydyttävyys, turhautuminen, suru tai kärsimys. * sankhara-dukkha: hienovarainen yleinen epätyydyttävyyden tunne, joka nousee johtuen maailman ehdonvaraisesta luonteesta. Dukkha on myös yksi olemassaolon tuntomerkeistä pysymättömyyden (paaliksi anicca tai sanskritiksi anitya) ja itsettömyyden (paaliksi anatta tai sanskritiksi anatman) ohella. Koska olemassa olevat asiat ovat pysymättömiä, ne ovat dukkhaa eli kykenemättömiä tuomaan lopullista onnea. ==Lähteet== *etälukio *accesstoinsight – dukkha * Englannista suomentanut Tuula Saarikoski. * Englannista suomentanut Lauri Porceddu. * Englannista suomentanut Lauri Porceddu. Luokka:Buddhalaisen filosofian termit
Kalle Achté

Karl Aimo (Kalle) Achté (11. syyskuuta 1928 Mikkeli – 30. tammikuuta 2019 Helsinki) oli suomalainen psykiatri, psykoanalyytikko, Helsingin yliopiston psykiatrian professori ja HYKSin psykiatrian klinikan ylilääkäri 1969–1991. Hän julkaisi runsaasti alansa kirjallisuutta. ==Ura== Achté valmistui lääketieteen lisensiaatiksi vuonna 1954 ja hän suuntautui mielenterveysongelmista kärsiviin potilaisiin. Hänestä tuli lääketieteen ja kirurgian tohtori vuonna 1961, hermo- ja mielitautien erikoislääkäri vuonna 1960 ja psykiatrian erikoislääkäri vuonna 1966. Achté aloitti työuransa Siikaisten kunnanlääkärinä vuosina 1955–1956. Helsingin yliopiston professorina ja Lapinlahden sairaalan ylilääkärinä 1968–1992, Lääketieteen historian laitoksen ja museon esimiehenä 1982–1992. Achtélla oli myös yksityispraktiikka. Achté on ollut Saksan kansallisen Leopoldina- tiedeakatemian jäsen vuodesta 1973 ja Suomalaisen Tiedeakatemian jäsen vuodesta 1982. Lapinlahden sairaalassa Achté aloitti potilashaastattelujen nauhoittamisen televisionauhalle. Yhdessä tohtori Leo Jarhon kanssa hän vaikutti sotilasvammalain muuttamiseen vastaamaan paremmin sodassa vammautuneiden tarpeita. Vakuutuspsykiatriassa hän kehitti post-traumaattisen neuroosin käsitteen. Laajassa tieteellisessä tutkimustyössään hän tutki erityisesti skitsofreniaa, mutta myös itsemurhia ja niiden ehkäisyä. Achtén aloitteesta alettiin psykiatrisessa hoidossa käyttämään hypnoosia. Achté osallistui myös kansainväliseen toimintaan pitäen yhteyttä muun muassa neuvostoliittolaisiin psykiatreihin. Tämä aiheutti kritiikkiä, sillä Neuvostoliitossa psykiatrisia sairaaloita käytettiin myös toisinajattelijoiden rangaistuslaitoksina. Achté kuitenkin käytti yhteyksiään psykiatrian uusien hoitomuotojen levittämiseksi esimerkiksi Viroon. Achté tuli tunnetuksi myös erilaisten seksuaalisten suuntautumisten psykopatologisoinnista. Achtén mukaan esimerkiksi lesbous johtuu yksinkertaisesti siitä, että nainen ”toivoo olevansa mies, jolla on penis”. Achtén mukaan on nimetty Psykiatrian Tutkimussäätiön Kalle Achté -palkinto. == Perhe == Kalle Achtén vanhemmat olivat metsänhoitaja Aimo Karl Achté ja Hilma Elina Mustonen. Hänen vaimonsa oli vuodesta 1950 hammaslääkäri Hilkka Terttu Tellervo Toiviala (1928–2016).Kuolinilmoitus. Helsingin Sanomat 5.11.2016, s. C 27. Heillä on kolme tytärtä. == Teoksia (valikoima) == * * * * * == Lähteet == == Kirjallisuutta == * ==Aiheesta muualla== * * Kalle Achtén muistokirjoitus Helsingin Sanomissa. Luokka:Helsingin yliopiston professorit Luokka:Suomalaiset psykiatrit Luokka:Suomalaiset psykoanalyytikot Luokka:Suomalaiset professorit Luokka:Vuonna 1928 syntyneet Luokka:Vuonna 2019 kuolleet
Saukkokoira

Saukkokoira () on brittiläinen koirarotu, joka kuuluu FCI:n roturyhmään 6. == Ulkonäkö == Ulkonäöltään saukkokoira on suuri, vahva ja suoraraajainen. Pää on majesteettinen ja puhdaspiirteinen. Rodun silmien tulisi näyttää älykkäiltä ja sijaita kohtuullisen syvällä päässä. Keltaiset silmät eivät ole toivotut saukkokoiralla. Karvapeite on pitkää (noin 4–8 cm), karheaa ja vedenkestävää. Saukkokoiran kävelyn tulisi olla irtonaista, ravin vapaata ja laukan sulavaa. == Luonne ja käyttäytyminen == Luonteeltaan saukkokoirat ovat älykkäitä, itsenäisiä, uskollisiaGondrexon, A. & Browne, I. Maailman koiraopas: s. 162. Weilin+Göös, Helsinki: 1974. ISBN951-35-1120-0., tasaisia ja hyvin rakastettavia. Rotu on luotu kestämään vesityöskentelyä, mutta on myös kykenevä työskentelemään maalla. == Alkuperä == Saukkokoiran alkuperäiset kantarodut ovat muinainen hubertuksenajokoira, griffon vendéen ja mahdollisesti myös joitain muita griffon-rotuja - kuten bressengriffoni (griffon de Bresses)Morris, Desmond. Dogs - The Ultimate Dictionary of Over 1000 Dog Breeds, s. 704. Trafalgar Square, 2008: North Pomfret, Vermont. . Historiansa saatossa siihen on risteytetty myös harrieria, vihikoiraa ja irlanninvesispanielia, sekä hieman myöhemmin myös englanninkettukoiraa, kerrynbeaglea ja englanninhirvikoiraa. 1200-luvulla kuningas Juhana Maattoman tiedetään metsästäneen saukkokoirien avulla. John Buchanan-Jardinen mukaan vielä ennen vuotta 1880 ei ollut olemassa yhtä oikeaa saukkokoirarotua. 1800-luvun puolivälissä monien mielestä paras ajue oli Suur-Manchesterin Clayton Hall -kartanon Squire Lomaxilla. 1800-luvun lopulla rodun harrastajiin lukeutui mm. ranskalainen Tinguyn kreivi. Vuonna 1904 Britanniassa 24:stä saukkoa metsästäneestä ajueesta vain neljä oli puhdasrotuisia.Hancock, David. Hounds - Hunting by Scent, s. 92-93. The Crowood Press: Ramsbury, Marlborough, Wiltshire, 2014. ISBN 978-1-84797-601-7. == Lähteet == *Kennelliiton rotumääritelmä (pdf) === Viitteet === == Aiheesta muualla == Luokka:Englantilaiset koirarodut Luokka:FCI 6 Ajavat ja jäljestävät koirat
Sarplaninac

Sarplaninac (, ) eli jugoslavianpaimenkoira () on laumanvartijakoirarotu, joka on kotoisin entisen Jugoslavian alueelta ja se kuuluu FCI:n roturyhmään 2. Rotu on saanut nimensä Šar-vuoristosta, joka sijaitsee Kosovon, Albanian ja Pohjois-Makedonian rajalla. ==Ulkonäkö== Ulkonäöltään sarplaninac on roteva, suuri ja vahvaluustoinen laumanvartija. Rotu on hieman korkeuttaan pidempi. Silmien tulisi olla mantelinmuotoiset, mutta eivät liian suuret eivätkä ne saa sijaita liian syvällä päässä. Katseen pitäisi olla rauhallinen, mutta se ei saa koskaan ilmaista pelkoa. Sarplaninacin korvat ovat V-muotoiset ja riippuvat. Rodun karvapeite on erittäin säänkestävä, koska turkki on aika pitkä ja pohjavilla erittäin tiheä. Kaikki värit valkeasta lähes mustaan hyväksytään, mutta toivotuin sävy on tumma raudanharmaa. == Luonne ja käyttäytyminen == Sarplaninac on luonteeltaan itsenäinen, joten se viihtyy hyvin omissa oloissaan. Luonteenpiirteisiin kuuluvat myös hyväluontoisuus, rauhallisuus ja suojelevaisuus. Rotu omistaa voimakkaan vartioimis- ja puolustusvietin. Omistajan täytyy olla kokenut ja osaava, koska joskus sarplaninac saattaa olla yllättävän aggressiivinen vieraita kohtaan. Perhelleen se on hyvin uskollinen. Rodun kasvattaminen Tanskassa on ollut kiellettyä vuodesta 2010. == Alkuperä == Sarplaninac on hyvin vanha koirarotu. Voidaan väittää, että tämä rotu olisi paimentanut lampaita Balkanin niemimaalla jo 1000-luvulla eaa. Nykyisellä nimellään rotu on tunnettu vuodesta 1957. Suomeen ensimmäinen sarplaninac saapui vuonna 1989 ja ensimmäinen pentue syntyi vuonna 1992. == Katso myös == *Illyrianpaimenkoira *Karstinpaimenkoira *Šar tip == Lähteet == *Kennelliiton rotumääritelmä (pdf) *www.sarplaninacclubfinland.weebly.com/ *Ulla Kokko: Koirien pikkujättiläinen. WSOY 2004. ===Viitteet=== == Aiheesta muualla == Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Vuoristokoirat Luokka:Serbialaiset koirarodut Luokka:Pohjoismakedonialaiset koirarodut Luokka:Seulonnan keskeiset artikkelit
Nikon D100

Nikon D100 on japanilaisen kameravalmistajan Nikonin valmistama ja suunnittelema digitaalinen ammattilaisjärjestelmäkamera, jossa on kuuden megapikselin DX-kokoinen CCD-kenno. Se julkistettiin 21. helmikuuta 2002 kilpailemaan Canon EOS D60 -kameran kanssa. Vaikka Nikon D100:n numero on sama kuin Nikon F100:ssa, sen ominaisuudet viittaavat lähinnä Nikon F80:een. == Lähteet == == Aiheesta muualla == *Nikon D100 Nikonin sivuilla D100
Pavlo Šylko

Pavlo Šylko (myös DJ Pasha) (s. 6. elokuuta 1977) on ukrainalainen TV -ja radiohenkilö. Hän juonsi vuoden 2005 euroviisut Kiovassa Marija Jefrosininan kanssa. Hänen uransa DJ:nä alkoi radiossa 1996. Šylko puhuu äidinkielensä ukrainan lisäksi venäjää, englantia, espanjaa ja ranskaa. Šylko on kirjoittanut Ukrainan edustuskappaleen vuoden 2006 euroviisuihin, jonka esitti Tina Karol. == Lähteet == Luokka:DJ:t Luokka:Ukrainalaiset henkilöt Luokka:Vuonna 1977 syntyneet Luokka:Elävät henkilöt
Antonio López Nieto

Antonio Jesús López Nieto (s. 25. tammikuuta 1958 Málaga, Espanja) on entinen espanjalainen jalkapalloerotuomari. Hän tuomitsi Espanjan pääsarjan sekä Mestareiden liigan otteluita. López Nieto tuomitsi myös vuoden 2002 maailmanmestaruuskilpailuiden otteluita. Hän on saanut viidesti Espanjan parhaan tuomarin palkinnon. Vuonna 1995 Dynamo Kiova yritti lahjoa López Nieton ennen Mestareiden liigan ottelua kreikkalaista Panathinaikosia vastaan. UEFA rankaisi Dynamoa ja sulki tämän kahdeksi vuodeksi pois järjestämistään kilpailuista. Vuonna 2000 López Nieto pääsi tuomitsemaan UEFA Cupin loppuottelun Galatasarayn ja Arsenalin välillä. Vuoden 2002 maailmanmestaruuskilpailuissa hän jakoi ennätysmäärän keltaisia kortteja Saksa–Kamerun-ottelussa, jopa 16 kappaletta. Myöhemmin vuoden 2006 turnauksessa Valentin Ivanov antoi myös saman määrän kortteja. == Saavutukset == * Guruceta-palkinto: 1994, 1995, 1996, 1997, 2000 Luokka:Espanjalaiset jalkapallotuomarit Luokka:Vuonna 1958 syntyneet Luokka:Elävät henkilöt
Barbara Kendall

Barbara Kendall (s. 30. elokuuta 1967 Papakura) on entinen uusiseelantilainen purjelautailija. Hän on osallistunut viidesti olympiakisoihin, joista kolmessa hän on voittanut mitalin. Vuosina 2005–2008 Barbara Kendall oli Kansainvälisen olympiakomitean urheilijajäsen. Hänen veljensä Bruce Kendall on myös purjelautailija. Hän lopetti uransa vuonna 2010. == Lähteet == * Olympic Movement * ISAF Hall of Fame === Viitteet === Luokka:Uusiseelantilaiset olympiavoittajat Luokka:Uusiseelantilaiset kilpapurjehtijat Luokka:Kansainvälisen olympiakomitean jäsenet Luokka:Vuonna 1967 syntyneet Luokka:Elävät henkilöt
Benthesikyme

Benthesikyme oli kreikkalaisessa mytologiassa Poseidonin ja tämän puolison Amfitriten tytär. Benthesikyme oli Tritonin ja Rhodeen sisar. Vaikka hän oli kuolematon, meni hän naimisiin kuolevaisen Etiopian kuninkaan kanssa. Kun Khione seurauksena suhteesta Poseidoniin synnytti Eumolpoksen, hän isänsä reaktiota peläten heitti vastasyntyneen lapsensa mereen. Täältä Poseidon kuitenkin pelasti tämän, ja antoi tämän tyttärelleen Benthesikymelle kasvatettavaksi Etiopiassa. Benthesikyme synnytti itse kaksi tytärtä, joista toisen hänen miehensä antoi varttuneelle Eumolpokselle puolisoksi.Apollodoros: Bibliotheke ('Kirjasto') 3.15.4 (engl. käännös) == Lähteet == Luokka:Haliadit
Brasilianvarpuskyyhky

Brasilianvarpuskyyhky (Columbina cyanopis) on äärimmäisen uhanalainen Brasiliassa Mato Grosson osavaltiossa elävä kyyhkylaji. Kooltaan brasilianvarpuskyyhky on noin 16 cm. Lajin pää, niska, kaula, selkä, siivet ja perä ovat väritykseltään ruosteenruskeat. Siivissä on lisäksi tummansinisiä täpliä. Linnun vatsa on vaaleamman punertava. Brasilianvarpuskyyhky muistuttaa ulkonäöltään kastanjavarpuskyyhkyä (Columbina talpacoti) ja harmaavarpuskyyhkyä (Columbina minuta).. Brasilianvarpuskyyhkyn elinympäristöä ovat avoimet ruohomaat. Laji liikkuu yleensä yksikseen tai pareittain. Brasilianvarpuskyyhkykannan kooksi arvioidaan 50-250 yksilöä . Suurin lajiin kohdistuva uhka on ruohomaiden rakentaminen sekä niiden ottaminen eukalyptuspuuplantaasien käyttöön. == Lähteet == Luokka:Kyyhkylinnut Luokka:Uhanalaiset linnut Luokka:Äärimmäisen uhanalaiset lajit
Pallada

Pallada () on ollut ainakin kolmen Keisarillisen Venäjän laivaston aluksen ja yhden Venäjän laivaston koululaivan nimenä. * Pallada (1833), fregatti * Pallada (1899), Diana-luokan panssarikansiristeilijä * Pallada (1906), Bajan- luokan panssariristeilijä *Pallada (1989), purjekoululaiva.
Jāzeps Vītols

Jāzeps Vītols (, 26. heinäkuuta 1863 Valmiera – 24. huhtikuuta 1948 Lyypekki) oli latvialainen säveltäjä ja pianisti. Opettajaperheen poika aloitti opiskelun Pietarin konservatoriossa 17-vuotiaana, jossa hänen pääasiallisena opettajanaan toimi Nikolai Rimski-Korsakov. Hän valmistui vuonna 1886, ja jatkoi konservatoriossa opettajana. Päätoimisena professorina hän oli vuodesta 1901 vuoteen 1918. Häneen oppilaisiinsa kuuluivat tuolloin muun muassa Nikolai Mjaskovski ja Sergei Prokofjev. Vuonna 1918 Vītols palasi vastaitsenäistyneeseen Latviaan toimiakseen kansallisoopperan kapellimestarina Riiassa. Seuraavana vuonna hän perusti Latvian ensimmäisen konservatorion, joka myöhemmin ristittiin hänen mukaansa Jāzepa Vītola Latvijas Mūzikas akadēmijaksi. Vuodesta 1919 vuoteen 1944 hän opetti säveltämistä ja toimi konservatorion rehtorina. Opettamisen ja säveltämisen lisäksi Vītols toimi usein sekä kapellimestarina että konserttipianistina. Hänet tunnettiin myös ahkerana musiikkikriitikkona. Vuonna 1944 hän muutti Lyypekkiin, Saksaan, jossa asui kuolemaansa saakka. Kuollessan hän oli saanut valmiiksi muistelmateoksensa, joka näki päivänvalon vasta vuonna 1963. Kokonaisuudessaan teos julkaistiin vuonna 1988. ==Lähteet== ==Aiheesta muualla== *Jāzepa Vītola Latvijas Mūzikas akadēmija Luokka:Latvialaiset säveltäjät Luokka:Latvialaiset pianistit Luokka:Vuonna 1863 syntyneet Luokka:Vuonna 1948 kuolleet
Indikaattori (kemia)

Indikaattori on kemiassa yhdiste, joka värinmuutoksellaan ilmaisee tapahtuneen reaktion. Kemiassa käytettäviä indikaattoreita ovat muun muassa: * pH- indikaattori on aine, jonka rakenne muuttuu pH:n mukaan. Muuttunut rakenne absorboi valon eri aallonpituuksia, mikä nähdään värinmuutoksena. pH- indikaattoreita käytetään erityisesti happo-emästitrauksessa * redox- indikaattori on aine, jonka värinmuutos tapahtuu tietyssä elektrodipotentiaalissa. Redox-indikaattoreita käytetään hapetus- pelkistystitrauksessa * kompleksometrinen indikaattori muodostaa kompleksiyhdisteen tietyn metalli-ionin kanssa, mikä nähdään värin muuttumisena. Näitä indikaattoreita käytetään kompleksometrisessä titrauksessa.
Mark Grimmette

Mark Grimmette (s. 23. tammikuuta 1971) on yhdysvaltalainen ohjaskelkkailija. Grimmette aloitti uransa vuonna 1990 ja on voittanut kaksi mitalia olympialaisissa. Vuoden 2002 talviolympialaisissa Salt Lake Cityssä hän voitti hopeaa parikelkkailussa ja vuonna 1998 Naganossa hän voitti pronssia niin ikään parikelkkailussa. Kelkkailun maailmanmestaruuskilpailuissa Grimmette on voittanut yhteensä 8 mitalia. Grimmette Mark Grimmette Mark Grimmette Mark Grimmette Mark
Eduard Scherrer

Eduard Scherrer (15. huhtikuuta 1890 − 4. heinäkuuta 1972) oli sveitsiläinen rattikelkkailija, joka kilpaili 1920-luvun alkupuolella. Vuoden 1924 talviolympialaisissa Scherrer voitti kultaa nelimiehiskelkkailussa ajalla 5.45,54, yhdessä Alfred Neveun, Alfred Schläppin, ja Heinrich Schläppin kanssa.Eduard Scherrer Olympics-sivustollaViitattu 16.7.2023 Scherrer ei ollut ohjastanut rattikelkkaa ennen olympialaisia, mutta hänen ystävät Neveu ja Schläppit suostuttelivat hänet kokeilemaan rattikelkkaa huvin vuoksi voitettuaan sen arvonnasta. Vuoden 1924 olympialaiset olivat ainoat hänen kilpailuhistoriassa. ==Aiheesta muualla== *Eduard Scherrerin profiili DatabaseOlympics.comin sivuilla (englanniksi) ==Lähteet== Luokka:Sveitsiläiset olympiavoittajat Luokka:Sveitsiläiset rattikelkkailijat Luokka:Vuonna 1890 syntyneet Luokka:Vuonna 1972 kuolleet
Jens Müller

Jens Müller (s. 6. heinäkuuta 1965 Torgau) on entinen itäsaksalainen ohjaskelkkailija. Hän voitti urallaan kaksi olympiamitalia. Vuonna 1988 Calgaryssä hän voitti henkilökohtaisen kilpailun kultaa ja vuonna 1998 Naganossa pronssia. Hän voitti urallaan 15 mitalia ohjaskelkkailun maailmanmestaruuskilpailuissa: neljä kultaa, seitsemän hopeaa ja kolme pronssia. Ohjaskelkkailun Euroopan-mestaruuskilpailuissa hän voitti 7 mitalia. Vuodesta 1988 Müller on asunut Ilmenaussa, Thüringenissä ja toimii kelkkailuvalmentajana. Luokka:Itäsaksalaiset olympiavoittajat Luokka:Itäsaksalaiset ohjaskelkkailijat Luokka:Saksalaiset ohjaskelkkailijat Luokka:Vuonna 1965 syntyneet Luokka:Elävät henkilöt
Sami Nyman

Sami Nyman (s. 5. elokuuta 1981) on suomalainen salibandyn pelaaja, pelipaikaltaan hyökkääjä. Nyman on pelannut Salibandyliigassa Classicissa, Gunnersissa ja Nokian KrP:ssa. Kaudella 2008–2009 hän pelasi Sveitsissä SML- liigan UHC Usterissa. 25\. lokakuuta 2010 Nyman teki 300. liigamaaliinsa. Häntä ennen 300 maalia Salibandyliigassa olivat tehneet Tero Karppanen ja Santtu Manner. 10\. lokakuuta 2011 hän nousi Tero Karppasen ohi Salibandyliigan maalintekijätilaston kärkeen. Suomen maajoukkueessa Nyman on 30.9.2010 mennessä pelannut 28 ottelua, joissa hän on tehnyt 19 maalia ja antanut 10 maalisyöttöä. == Lähteet == Luokka:Suomalaiset salibandyn pelaajat Luokka:Vuonna 1981 syntyneet Luokka:Elävät henkilöt
Compaq Portable

Compaq Portable oli Compaqin valmistama mikrotietokone. Tietokone on kannettava tietokone, jossa on sisäänrakennettu näyttö. Tietokone oli ensimmäinen IBM PC-klooni eli IBM PC -yhteensopiva tietokone. Ensimmäiselle mallille julkaistiin seuraajat Portable Plus, Portable II ja Portable III. Kone esiteltiin marraskuussa 1982 ja julkaistiin myytäväksi seuraavan vuoden maaliskuussa. Vuoden 1983 aikana sitä myytiin 53 000 kappaletta. Se painoi lähes 13 kiloa. == Tekniset tiedot == Tietokoneen suoritin oli 4,77 MHz:n Intel 8088. Tietokoneessa oli 128 kilotavua RAM-muistia. == Lähteet == == Aiheesta muualla == * Compaq Portable Luokka:Mikrotietokoneet Luokka:Vuoden 1983 tietokoneet Luokka:Kannettavat tietokoneet
Tänään (televisio-ohjelma)

Tänään oli Peter Nymanin juontama, Kolmoskanavalla vuosina 1989–1990 esitetty ajankohtaisohjelma. Ohjelma oli Tänään, tässä ja nyt -ohjelman seuraaja. Ohjelma lähetettiin joka arkipäivä kello 17.30–18.00. Ennen varsinaista lähetystä esitettiin kello 16.45 ennakkotietoja ohjelman aiheista. Ohjelmassa käsiteltiin päivän ajankohtaisia aiheita. Sen lopussa oli säätiedotus ja Kolmoskanavan illan ohjelmakaavio. Luokka:Suomalaiset televisio-ohjelmat Luokka:Kolmoskanavan televisio-ohjelmat Luokka:Ajankohtaisohjelmat
Kalevala Sport

Kalevala Sport oli kajaanilainen lentopalloseura. Sen miesten edustusjoukkue pelasi Suomen toiseksi ylimmällä sarjatasolla 1-sarjassa.Tulospalvelu Suomen Lentopalloliitto. Viitattu 3.10.2008. ==Historia== Kalevala Sportin edeltäjä oli Kajaanin NMKY, joka lopetti toimintansa huippulentopallon puolella kauden 2005–2006 päätteeksi. Lentopallon 1-sarjaan joukkue nousi takaisin kaudeksi 2008–2009, kun se haki sarjapaikkaa Suomen Lentopalloliitolta, saaden lopulta sarjapaikan. Joukkue luopui sarjapaikasta raha- ja pelaajapulan takia keväällä 2010 ja sen toiminta lakkasi.Kainuun Sanomat: Kalevala Sport jättää kauden kesken == Lähteet == == Aiheesta muualla == * Kalevala Sport * Kainuu.com – Kalevala Sport Luokka:Suomalaiset lentopalloseurat Luokka:Kajaanilaiset urheiluseurat
Jimmy Fontana

Enrico Sbriccoli eli Jimmy Fontana (13. marraskuuta 1934 ‒ 11. syyskuuta 2013) oli italialainen laulaja ja näyttelijä. Hän nousi laulujensa myötä laajaan maineeseen 1960-luvulla. Yksi tunnetuista hiteistä, ”La nostra favola”, oli cover Tom Jonesin ”Delilah’sta”. Fontana oli ajoittain esillä myöhemminkin. Hänellä oli 1960-luvulla myös roolit muutamassa italialaisessa elokuvassa. == Lähteet == == Aiheesta muualla == * Luokka:Italialaiset laulajat Luokka:Italialaiset näyttelijät Luokka:Vuonna 1934 syntyneet Luokka:Vuonna 2013 kuolleet
Kloorinitraatti

Kloorinitraatti (molekyylikaava ClNO3) on tärkeä kaasu stratosfäärissä, sillä se osallistuu otsonin ehdyttämiseen. Kloorinitraatti on myrkyllinen ja syövyttävä. Kloorinitraatin moolimassa on 97,46 g/mol ja CAS-numero 14545-72-3. == Lähteet == == Aiheesta muualla == *Hyvä vai paha otsoni O3? *Toxin and Toxin Target Database (T3DB): Chlorine nitrate Luokka:Klooriyhdisteet Luokka:Nitraatit Luokka:Myrkylliset kemikaalit
Zaia

Zaia on suomalaisen laulaja-lauluntekijä Kauko Röyhkän 24. albumi, joka julkaistiin 20. elokuuta 2008. Albumi sisältää 13 Röyhkän vanhempaa kappaletta Mikkelin kaupungin jousiorkesterin säestyksellä. Sovitukset ovat Vellu Halkosalmen käsialaa. Materiaali ensiesitettiin Mikkelin Hanget soi 2007 -tapahtumassa 29. maaliskuuta 2007. == Kappaleet == # # # # # # # # # # # # # == Arviot == * Soundi: http://www.soundi.fi/levyarviot/kauko-royhka-mikkelin- kaupunginorkesteri-zaia == Lähteet == == Aiheesta muualla == * Kauko Röyhkän albumiesittely Spinefarm Recordsin sivuilla. * Kimmo K. Koskinen: Zaia. Rumba 29.8.2008. Luokka:Kauko Röyhkän albumit
L’Aquila

L’Aquila on Italian Abruzzon alueen ja L’Aquilan maakunnan pääkaupunki. Se sijaitsee Keski-Italiassa Gran Sasso d’Italian lounaispuolella Atarnojoen varrella 90 kilometriä Roomasta koilliseen. L’Aquilassa on arviolta 69 753 asukasta (vuonna 2015). L’Aquilan perusti keisari Fredrik II vuonna 1240. Ankara maanjäristys tuhosi kaupunkia 1703. Uuden suuren maanjäristyksen (6,3 Richterin asteikolla) kaupunki kohtasi aamuyöllä 6. huhtikuuta 2009. Järistys surmasi lukuisia ihmisiä ja tuhosi kaupungin historiallisia rakennuksia. Pääjäristystä seurasi useita jälkijäristyksiä. L’Aquila on vilkas turistikeskus ja ympäröivän keinokastelualueen markkinakeskus, jossa on muun muassa tekstiili-, elintarvike- (pasta-), kone- ja tiiliteollisuutta. Kaupungin lukuisista kirkoista yleisesti tunnetuimpiin kuuluvat Santa Maria di Collemaggio (1288) ja San Bernardino (1454–1472, renessanssijulkisuvu 1527). Kaupunkia ympäröi keskiaikainen muuri. Nähtävyyksiin kuuluu myös valtava suihkulähde (99 suihkua) 1200-luvulta. Kaupungin antiikinaikainen edeltäjä oli nimeltään Amiternum, jonka väestö ja piispanistuin siirrettiin L’Aquilan kaupunkiin tämän perustamisen yhteydessä. Amiternumin rauniot sijaitsevat nykyisen L’Aquilan laidalla. == Lähteet == == Aiheesta muualla == *Kaupungin internetsivut Luokka:Abruzzon kaupungit Luokka:L’Aquilan maakunnan kunnat
Israelinlevykielisammakko

Israelinlevykielisammakko (Latonia nigriventer) on Lähi-idässä elävä pienikokoinen sammakkolaji ja ainoa elossa oleva laji suvussa Latonia. Sen oli luultu kuolleen sukupuuttoon, mutta syksyllä 2011 Israelista löytyi kaksi lajin yksilöä. == Koko ja ulkonäkö == Israelinlevykielisammakko on täysikasvuisena noin 4 sentin pituinen. Selän väritys vaihtelee ja voi olla okrankeltainen, ruosteenruskea tai oliivinvihreä. Vatsa on mustanharmaa ja valkoisten täplien kirjoma. Pää on litteä. Korvantausrauhaset puuttuvat ja korvan tärykalvo on vaikeasti erotettava. Eturaajojen varpaissa ei ole ihopoimua, mutta takaraajojen varpaiden tyveä yhdistää poimu. == Levinneisyys ja elinympäristö == Israelinlevykielisammakkoa on tavattu varmuudella vain Pohjois-Israelin Hulajärven itäosista Hulanlaaksosta. Mahdollisesti myös Syyrian puolelta on tehty havaintoja lajista. Laji viihtyy parhaiten vedessä. Sen elinympäristöä olivat makeanveden kosteikot, joihin muodostui lammikoita. Se poistui niistä vain erittäin kosteina aikoina kuten sadepäivinä. == Elintavat == Israelinlevykielisammakon elintavoista ei ole lainkaan varmaa tietoa. Naaraan uskotaan munivan kotilampensa pohjaan muiden sammakkolajien tapaan. Nuijapäät elävät vedessä ja niiden pyrstön kärkiosa on tylppä ja pyöristynyt. == Löytyminen ja sukupuutto == Heinz Steinitzin vuonna 1955 löytämää yksilöä pidettiin viimeisenä varmana havaintona lajista, jonka uskottiin kadonneen sukupuuttoon, kun sen asuinalue Hula-järven kuivatettiin 1950-luvulla maatalouden tarpeisiin ja malarian hävittämiseksi. Lajia kuitenkin etsittiin alueelta säännöllisesti keväisin.Second of frog species long thought extinct found in Israel nature reserve Haaretz 29.11.2011. Viitattu 1.2.2013. Kuivatuksen jälkeen alkuperäisestä 60 km² kosteikosta jäi jäljelle vain 3,2 km². Siitä tehtiin luonnonsuojelualue vuonna 1964; israelinlevykielisammakko oli lajina rauhoitettu jo vuonna 1940. Lajin säilymistä myös Syyrian puolella on pidetty mahdollisena. Mahdollisena elinpaikkana pidetään myös Aammiq-kosteikkoa Bekaan laaksossa Libanonissa. Siellä tehdyt etsinnät vuoden 2004 huhtikuusta huhtikuuhun 2005 päättyivät kuitenkin tuloksettomina.Tron, François (2005). Second Discoglossus nigriventer rediscovery expedition in the Central Bekaa valley, Lebanon, A Rocha Lebanon. IUCN luokitteli israelinlevykielisammakon sukupuuttoon kuolleeksi vuonna 1996. Hulan luonnonsuojelualueelta Israelista löytyi loppuvuodesta 2011 kaksi israelinlevykielisammakkoa: ensin naaras, sitten kahden viikon kuluttua uros. == Lähteet == == Aiheesta muualla == *Steinitzin kuvia israelinlevykielisammakosta ARKiven sivuilla Luokka:Sammakkoeläimet Luokka:Uhanalaiset sammakkoeläimet